3. การประกอบธุรกิจของแต่ละสายผลิตภัณฑ์

3.1 ลักษณะการประกอบธุรกิจ

บริษัท สวนอุตสาหกรรมโรจนะ จำกัด (มหาชน)
จัดตั้งขึ้นโดยมีวัตถุประสงค์เพื่อดำเนินธุรกิจพัฒนาอสังหาริมทรัพย์
โดยมุ่งเน้นการพัฒนาชุมชน/สวนอุตสาหกรรม
เพื่อรองรับการขยายตัวของภาคอุตสาหกรรมภายในประเทศ
รวมถึงเพื่อรองรับการลงทุนจากนักลงทุนต่างประเทศ
ที่มีแนวโน้มเข้ามาลงทุนจัดตั้งโรงงานอุตสาหกรรมในไทยที่เพิ่มขึ้นอย่างต่อเนื่อง
บริษัทได้ดำเนินการพัฒนาที่ดินเพื่อใช้ในการจัดตั้งโรงงานอุตสาหกรรมพร้อมทั้งให้บริการทางด้านระบบสาธารณูปโภคที่ครบครัน
ได้แก่ ระบบไฟฟ้า ระบบประปา ระบบโทรศัพท์ ระบบบำบัดน้ำเสีย รวมถึงสิ่งอำนวยความสะดวกอื่น
ๆ เช่น ที่พักอาศัยในรูปแบบของแฟลต และอพาร์ทเม้นต์ สโมสร สนามกีฬา ภัตตาคาร เป็นต้น
จากการออกแบบและก่อสร้างชุมชน/สวนอุตสาหกรรมที่ได้มาตรฐาน
มีระบบสาธารณูปโภคและสิ่งอำนวยความสะดวกที่ครบครัน
และเป็นชุมชน/สวนอุตสาหกรรมที่ดำเนินการโดยภาคเอกชน
ทำให้สามารถดำเนินการและให้บริการหลังการขายได้อย่างรวดเร็ว
รวมทั้งมีการดำเนินการด้านการขายและการตลาดที่มีประสิทธิภาพ
ทำให้ชุมชน/สวนอุตสาหกรรมโรจนะ ได้รับการยอมรับจากนักลงทุนทั้งชาวไทยและชาวต่างประเทศ

โครงการชุมชน/สวนอุตสาหกรรมของบริษัทในปัจจุบันมีอยู่ 2 แห่ง คือ ที่อำเภออุทัย
จังหวัดพระนครศรีอยุธยา และที่อำเภอบ้านค่าย จังหวัดระยอง
โดยเริ่มโครงการแห่งแรกที่จังหวัดพระนครศรีอยุธยา เมื่อปี 2532
ปัจจุบันมีพื้นที่ของโครงการที่จังหวัดพระนครศรีอยุธยารวม 3,394.09 ไร่ แบ่งการพัฒนาเป็น 5
ระยะ ได้พัฒนาและจำหน่ายพื้นที่อุตสาหกรรมไปแล้วคิดเป็นร้อยละของพื้นที่เขตอุตสาหกรรม ดังนี้
: - โครงการระยะที่ 1 ถึงโครงการระยะที่ 4 ร้อยละ 100 สำหรับโครงการระยะที่ 5 ร้อยละ
37.77 สำหรับโครงการชุมชน/สวนอุตสาหกรรมที่จังหวัดระยองซึ่งเริ่มโครงการเมื่อปี 2538
ปัจจุบันมีพื้นที่โครงการรวม 2,081.38 ไร่ แบ่งการพัฒนาเป็น 2
ระยะได้พัฒนาและจำหน่ายพื้นที่อุตสาหกรรมไปแล้วคิดเป็นร้อยละของพื้นที่เขตอุตสาหกรรม ดังนี้ : -
โครงการระยะที่ 1 ร้อยละ 60.84 และโครงการระยะที่ 2 ร้อยละ 49.84

บริษัท โรจนะ เพาเวอร์ จำกัด ซึ่งเป็นบริษัทย่อย
จัดตั้งขึ้นโดยมีวัตถุประสงค์เพื่อดำเนินธุรกิจผลิตกระแสไฟฟ้าขนาดกำลังผลิต 119 เมกกะวัตต์
พร้อมไอน้ำกำลังการผลิต 25 ตันต่อชั่วโมง
จำหน่ายให้แก่การไฟฟ้าฝ่ายผลิตแห่งประเทศไทยและโรงงานหลายแห่งในชุมชน/สวนอุตสาหกรรรมโรจนะ
อยุธยา ตั้งแต่เดือน พฤษภาคม 2542 และ ในปัจจุบันอยู่ระหว่างดำเนินการเพิ่มกำลังการผลิต อีก
44 เมกกะวัตต์ พร้อมไอน้ำกำลังการผลิต 65 ตันต่อชั่วโมง
ตามบัตรส่งเสริมของคณะกรรมการส่งเสริมการลงทุน คาดว่าจะแล้วเสร็จภายในปี 2546
เพื่อรองรับความต้องการใช้ไฟฟ้าที่เพิ่มขึ้นในชุมชน/สวนอุตสาหกรรมโรจนะ
จังหวัดพระนครศรีอยุธยา ใช้งบประมาณในการก่อสร้าง 1,600 ล้านบาท

บริษัท โรจนะ อินดัสเตรียล แมเนจเม้นท์ จำกัด ซึ่งเป็นบริษัทย่อย
จัดตั้งขึ้นโดยมีวัตถุประสงค์เพื่อดำเนินธุรกิจบริการจัดเก็บ รวบรวม กำจัดขยะ และสิ่งปฏิกูล
ของเสียต่าง ๆ เตาเผาขยะ โรงผลิต และจำหน่ายน้ำใช้ อุตสาหกรรม
ได้รับอนุมัติจากสำนักงานคณะกรรมการส่งเสริมการลงทุนในกิจการสาธารณูปโภคพื้นฐานและการบริการให้ทำการผลิตและจำหน่ายน้ำใช้เพื่ออุตสาหกรรมที่สวนอุตสาหกรรมโรจนะ
จังหวัดพระนครศรีอยุธยา
และอยู่ในระหว่างการพิจารณาของสำนักงานคณะกรรมการส่งเสริมการลงทุน
ในสาธารณูปโภคพื้นฐานและการบริการ ทำการผลิตน้ำใช้เพื่ออุตสาหกรรมที่จังหวัดพระนครศรีอยุธยา
มีกำลังการผลิตรวมทั้งสิ้น 16.122 ล้านลูกบาศก์เมตร ใช้เงินลงทุนทั้งสิ้น 463.90 ล้านบาท
และจังหวัดระยอง มีกำลังการผลิตและจำหน่ายน้ำใช้เพื่ออุตสาหกรรมปีละ 7.3 ล้านลูกบาศก์เมตร
การบริการบำบัดน้ำเสียจากอุตสาหกรรม ปีละ 5.475 ล้านลูกบาศก์เมตร ใช้เงินลงทุนทั้งสิ้น 200
ล้านบาท ขณะนี้อยู่ระหว่างดำเนินการโครงการ คาดว่าจะแล้วเสร็จในปี 2546 บางส่วน
และปัจจุบันโครงการทั้ง 2 แห่งได้รับอนุมัติส่งเสริมการลงทุนแล้ว

บริษัท ออปอเรชั่นนอล เอ็นเนอร์ยี่ กรุ๊ป จำกัด ซึ่งเป็นบริษัทร่วม บริษัท
ได้จ่ายเงินลงทุนในบริษัทดังกล่าวซึ่งเป็นธุรกิจให้บริการบำรุงรักษา
และบริการเกี่ยวกับการผลิตของโรงไฟฟ้า ซึ่งเป็นบริการที่เอื้อประโยชน์ต่อธุรกิจของกลุ่มบริษัท

สิทธิหรือข้อจำกัดในการประกอบธุรกิจ

บัตรส่งเสริมการลงทุน

บริษัทได้รับการส่งเสริมการลงทุนจากคณะกรรมการส่งเสริมการลงทุนดังนี้ : -

ก) บัตรส่งเสริมเลขที่ 1124/2531 อนุมัติการส่งเสริมลงวันที่ 29 มิถุนายน 2531 (ฉบับที่ 1)

ข) บัตรส่งเสริมเลขที่ 1109/2536 อนุมัติการส่งเสริมลงวันที่ 23 กุมภาพันธ์ 2536 (ฉบับที่ 2)
รับโอนจากบริษัทสวน อุตสาหกรรมอยุธยา

ค) บัตรส่งเสริมเลขที่ 1702/2538 อนุมัติการส่งเสริมลงวันที่ 14 มิถุนายน 2538 (ฉบับที่ 3)

ง) บัตรส่งเสริมเลขที่ 1130/2541 อนุมัติการส่งเสริมลงวันที่ 12 พฤศจิกายน 2540 (ฉบับที่ 4)

จ) บัตรส่งเสริมเลขที่ 1511/2545 อนุมัติการส่งเสริมลงวันที่ 15 สิงหาคม 2545 (ฉบับที่ 5)

[TABLE]

2.  การตลาดและภาวะการแข่งขัน

3.2.1 การตลาด

- กลยุทธ์ทางการตลาด

บริษัทให้ความสำคัญต่อการดำเนินการพัฒนาชุมชน/สวนอุตสาหกรรมทุกขั้นตอนให้เป็นไปตามมาตรฐานสากลตั้งแต่การคัดเลือกทำเลที่ตั้งที่เหมาะสม
การออกแบบและวางผังโครงการ การพัฒนาระบบสาธารณูปโภคให้เพียงพอ
การติดตามให้บริการหลังการขายที่ดีและมีประสิทธิภาพ
ตลอดจนการรักษาสภาพแวดล้อมให้อยู่ในสภาพที่ดี โดยบริษัทจะมีการคัดเลือกลูกค้าอย่างพิถีพิถัน
ซึ่งพิจารณาจากอุตสาหกรรมที่ไม่ก่อให้เกิดมลพิษหรือมลภาวะต่อสิ่งแวดล้อม

- กลุ่มลูกค้าเป้าหมาย

กลุ่มลูกค้าเป้าหมายมีทั้งชาวไทยและชาวต่างประเทศ ที่สนใจซื้อพื้นที่ขนาดตั้งแต่ 3 ไร่ ขึ้นไป
โดยเน้นกลุ่มลูกค้าที่รักษาสภาพแวดล้อมเป็นหลัก

- ลักษณะของลูกค้า

กลุ่มลูกค้าส่วนใหญ่ของบริษัทในปัจจุบันจะเป็นผู้ประกอบการจากต่างประเทศคิดเป็นร้อยละ 84.75
ของจำนวนลูกค้าทั้งสิ้นในโครงการของบริษัท ซึ่งได้แก่ ญี่ปุ่น เกาหลี ไต้หวัน
กลุ่มประเทศทางยุโรปบางประเทศ เป็นต้น ซึ่งส่วนใหญ่จะประกอบธุรกิจผลิตสินค้าประเภท รถยนต์
ยางรถยนต์ ชิ้นส่วนอีเล็กทรอนิกส์ และอุปกรณ์ไฟฟ้า เป็นต้น ลูกค้ารายใหญ่ที่สำคัญประกอบด้วย
บริษัท ฮอนด้า คาร์ แมนูแฟคตอริ่งส์ (ประเทศไทย) จำกัด, บริษัท ไทยบรันดา มูเลีย
(ประเทศไทย) จำกัด บริษัท นิคอน คอร์ปอเรชั่น (ประเทศไทย) จำกัด และล่าสุด
บริษัทได้กลุ่มลูกค้าใหม่ จากกลุ่มรัฐวิสาหกิจของประเทศสาธารณรัฐประชาชนจีนได้แก่ กลุ่มบริษัท
ไชน่าเวิลด์เบส เข้ามาลงทุนเกี่ยวกับสิ่งทอในชุมชน/สวนอุตสาหกรรมโรจนะ
จังหวัดระยองเพิ่มเติมในปลายปี 2544 และในปี 2545 เป็นต้น

- นโยบายการตั้งราคา

บริษัทใช้กลยุทธ์แบบ Marked up price
เป็นการกำหนดราคาโดยใช้ราคาทุนเป็นฐานในการคำนวณ

- การจำหน่าย และช่องทางการจำหน่าย

บริษัทมีช่องทางการจัดจำหน่ายทั้งในลักษณะของการขายตรง และขายผ่านตัวแทนจำหน่าย
มีสัดส่วนการขายผ่านตัวแทนจำหน่ายประมาณ 90 % โดยบริษัทได้แต่งตั้งให้บริษัท สึมิกิน บูสซัน
คอร์ปอเรชั่น จำกัด (Sumikin Bussan Corporation) ซึ่งเป็นผู้ถือหุ้นรายใหญ่ของบริษัทฯ
และเป็นบริษัทในเครือของกลุ่มบริษัท ซูมิโตโม จำกัด ที่มีเครือข่ายธุรกิจจำนวนมาก
และมีสาขาหลายแห่งในต่างประเทศเป็นตัวแทนจำหน่าย โดยให้ผลตอบแทนในอัตราร้อยละ 3
ของมูลค่าการจัดจำหน่าย

3.2.2 ภาวะการแข่งขัน

  ภาวะอุตสาหกรรมทั่วไป

ปัจจุบันประเทศไทยมีนิคมอุตสาหกรรม เขต/สวนอุตสาหกรรม เขตประกอบการอุตสาหกรรม
เขตคลังสินค้าทัณฑ์บน และชุมชนอุตสาหกรรมทั่วประเทศทั้งสิ้น 80 แห่ง กระจายไปตามภูมิภาคต่าง
ๆ ของประเทศ ซึ่งนิคมอุตสาหกรรมจะขึ้นอยู่กับการนิคมแห่งประเทศไทย
จัดตั้งขึ้นโดยรัฐบาลหรือรัฐบาลกับเอกชน ส่วนการบริหารงานในนิคมอุตสาหกรรม
จะกระทำโดยรัฐบาล
ส่วนเขตอุตสาหกรรมและสวนอุตสาหกรรมจะจัดตั้งขึ้นและบริหารงานโดยเอกชน นิคมอุตสาหกรรม
เขตอุตสาหกรรมมีการให้บริการแบบ ONE STOP SERVICE
ลักษณะการจัดตั้งมีทั้งเป็นนิคมอุตสาหกรรมของภาครัฐบาลและเอกชน
บางนิคมอุตสาหกรรมมีการร่วมลงทุนกับต่างประเทศ ได้แก่ นิคมอุตสาหกรรมบางกระดี่
นิคมอุตสาหกรรมลาดกระบัง นิคมอุตสาหกรรมบางปะกง และสวนอุตสาหกรรมโรจนะ เป็นต้น

ปี 2545
ธุรกิจนิคม/เขต/สวน/ชุมชนอุตสาหกรรมโดยรวมมียอดขายพื้นที่รวมทั่วประเทศจากพื้นที่เหลือขายรวม
22,973 ไร่ ขายได้ทั้งสิ้นทั่วประเทศจำนวน 1,530 ไร่
และเมื่อเทียบกับยอดขายพื้นที่ทั้งสิ้นทั่วประเทศในปี 2544 ขายได้จำนวน 2,226 ไร่ ลดลงจากปี
2544 จำนวน 696 ไร่ หรือคิดเป็นร้อยละที่ลดลงเท่ากับ 31.27
ข้อมูลจากรายงานสถานะภาพการขายนิคม/เขต/สวนอุตสาหกรรมทั่วประเทศปี 2545 และ ปี 2544
จัดทำโดยสมาคมนิคมอุตสาหกรรมไทย ดังมีรายละเอียดดังนี้ : -

สภาพการแข่งขัน, จำนวนคู่แข่งขัน, ขนาดของบริษัท เมื่อเทียบกับคู่แข่งขัน

ส่วนแบ่งการตลาดในส่วนของนิคม/เขต/สวน/ชุมชนอุตสาหกรรม ปี 2545

+---------------------+-------+---------+---------+---------+----------+
|                     | จำน   | จำนวนรว | พื้นที่     | พื้นที่ขา   | %        |
|                     | วนรวม | มที่ยังดำเ | เหลือ    | ยได้รวมท | การขายต่อ |
|                     | (แห่ง) | นินการอยู่ | ขายรวมท | ั่วประเทศ |          |
|                     |       | (แห่ง)   | ั่วประเทศ |         | พื้นที่      |
|                     |       |         | (ไร่)    | (ไร่)    | ท        |
|                     |       |         |         |         | ี่ขายได้รวม |
|                     |       |         |         |         | ทั่วประเทศ |
+---------------------+-------+---------+---------+---------+----------+
| นิคมอุตสาหกรรม        | 29    | 23      | 12,361  | 806     | 52.68 %  |
+---------------------+-------+---------+---------+---------+----------+
| เข                  | 22    |         |         |         |          |
| ตประกอบการอุตสาหกรรม |       |         |         |         |          |
+---------------------+-------+---------+---------+---------+----------+
| ชุมชนอุตสาหกรรม       | 11    | 14      | 10,612  | 724     | 47.32 %  |
+---------------------+-------+---------+---------+---------+----------+
| เขต/สวนอุตสาหกรรม    | 18    |         |         |         |          |
+---------------------+-------+---------+---------+---------+----------+
| รวม                 | 80    | 37      | 22,973  | 1,530   | 100.00 % |
+---------------------+-------+---------+---------+---------+----------+

พื้นที่เหลือขาย (ไม่รวมพื้นที่กำลังพัฒนา, ชะลอโครงการ, ยังไม่ดำเนินการ)

ตารางการเปรียบเทียบข้อมูลนี้ เป็นตัวเลขที่ได้จากการนิคมอุตสาหกรรมแห่งประเทศไทย
เนื่องจากบางโครงการ ไม่มีการเคลื่อนไหวของข้อมูล ตลอดจนบางโครงการได้ชะลอการลงทุน
บางโครงการก็ได้หยุดการขายแล้ว จึงมีเพียงข้อมูลเท่าที่ยังมีการเคลื่อนไหว และดำเนินการเพียง
37 แห่งตามที่รายงานนี้

สรุปพื้นที่ขาย เพื่อเปรียบเทียบกับยอดขายพื้นที่รวมทั่วประเทศของปี 2545

+------------------------------------+---------+--------+-------------+
|                                    | พื้นท     | พื้นที่    | %           |
|                                    | ี่เหลือขาย | ที่ขายได้ | การขายต่อพื้นที่ |
|                                    |         | (ไร่)   |             |
|                                    | (ไร่)    |        | ที่ขายได      |
|                                    |         |        | ้รวมทั่วประเทศ |
+------------------------------------+---------+--------+-------------+
| เขต/สวน/ชุมชนอุตสาหกรรม              |         |        |             |
+------------------------------------+---------+--------+-------------+
| โรจนะ (อยุธยา)                      | 537     | 47     | 3.07 %      |
+------------------------------------+---------+--------+-------------+
| โรจนะ (ระยอง)                      | 535     | 201    | 13.14 %     |
+------------------------------------+---------+--------+-------------+
| รวมพื้นที่ ที่ โรจนะฯ ขายได้              | 1,072   | 248    | 16.21 %     |
| -ชุมชนอุตสาหกรรม                     |         |        |             |
+------------------------------------+---------+--------+-------------+
| อินทรา -ชุมชนอุตสาหกรรม               | 605     | -      | -           |
+------------------------------------+---------+--------+-------------+
| เอส เอส พี -ชุมชนอุตสาหกรรม           | 150     | -      | -           |
+------------------------------------+---------+--------+-------------+
| นวนคร -เขต/สวนอุตสาหกรรม            | 841     | 9      | 0.59 %      |
+------------------------------------+---------+--------+-------------+
| 304 -เขต/สวนอุตสาหกรรม              | 2,880   | 150    | 9.80 %      |
+------------------------------------+---------+--------+-------------+
| ระยองอินดัสเตรียลพาร์ค                 | 150     | -      | -           |
| -เขต/สวนอุตสาหกรรม                  |         |        |             |
+------------------------------------+---------+--------+-------------+
| สุรนารี -เขต/สวนอุตสาหกรรม            | 504     | *6     | 0.39 %      |
+------------------------------------+---------+--------+-------------+
| เครือสหพัฒน์ – ปราจีน                  | 269     | *11    | 0.72 %      |
| -เขต/สวนอุตสาหกรรม                  |         |        |             |
+------------------------------------+---------+--------+-------------+
| เอส ไอ แอล (สระบุรี)                 | 1,376   | 160    | 10.46 %     |
| -เขตประกอบการอุตสาหกรรม             |         |        |             |
+------------------------------------+---------+--------+-------------+
| อาร์ ไอ แอล (ระยอง)                 | 1,866   | 90     | 5.88 %      |
| -เขตประกอบการอุตสาหกรรม             |         |        |             |
+------------------------------------+---------+--------+-------------+
| กบินทร์ -เขตประกอบการอุตสาหกรรม       | 270     | *30    | 1.96 %      |
+------------------------------------+---------+--------+-------------+
| สยามอีสเทิร์น -เขตประกอบการอุตสาหกรรม  | 407     | *20    | 1.31 %      |
+------------------------------------+---------+--------+-------------+
| จี เค แลนด์ -เขตประกอบการอุตสาหกรรม   | 222     | -      | -           |
+------------------------------------+---------+--------+-------------+
| รวมพ                               | 10,612  | 724    | 47.32 %     |
| ื้นที่ขายในส่วนของเขต/สวน/ชุมชนอุตสาหกรรม |         |        |             |
+------------------------------------+---------+--------+-------------+
| นิคมอุตสาหกรรม                       |         |        |             |
+------------------------------------+---------+--------+-------------+
| บางปู                               | 47      | -      | -           |
+------------------------------------+---------+--------+-------------+
| อัญธานี                              | 50      | 4      | 0.26        |
+------------------------------------+---------+--------+-------------+
| สมุทรสาคร                           | 13      | 33     | 2.16        |
+------------------------------------+---------+--------+-------------+
| ราชบุรี                              | 887     | 5      | 0.33        |
+------------------------------------+---------+--------+-------------+
| ไฮเทค                              | 150     | 120    | 7.84        |
+------------------------------------+---------+--------+-------------+
| บางปะอิน                            | 20      | 4      | 0.26        |
+------------------------------------+---------+--------+-------------+
| สหรัตนนคร                           | 360     | -      | -           |
+------------------------------------+---------+--------+-------------+
|                                    | พื้นท     | พื้นที่    | %           |
|                                    | ี่เหลือขาย | ที่ขายได้ | การขายต่อพื้นที่ |
|                                    |         | (ไร่)   |             |
|                                    | (ไร่)    |        | ที่ขายได      |
|                                    |         |        | ้รวมทั่วประเทศ |
+------------------------------------+---------+--------+-------------+
| หนองแค                             | 700     | -      | -           |
+------------------------------------+---------+--------+-------------+
| สระบุรี (แก่งคอย)                     | 588     | -      | -           |
+------------------------------------+---------+--------+-------------+
| เกตเวย์                             | 830     | 20     | 1.31        |
+------------------------------------+---------+--------+-------------+
| ชลบุรี                               | 1,462   | 3      | 0.20        |
+------------------------------------+---------+--------+-------------+
| เวลโกรว์                            | 250     | -      | -           |
+------------------------------------+---------+--------+-------------+
| ปิ่นทอง                              | 35      | -      | -           |
+------------------------------------+---------+--------+-------------+
| อมตะนคร                            | 573     | *189   | 12.35       |
|                                    |         |        |             |
|                                    |         | ข      |             |
|                                    |         | ้อมูลจาก |             |
|                                    |         | กนอ.   |             |
+------------------------------------+---------+--------+-------------+
| อีสเทิร์นซีบอร์ด                        | 1,504   | 350    | 22.88       |
+------------------------------------+---------+--------+-------------+
| ตะวันออก (มาบตาพุต)                  | 469     | -      | -           |
+------------------------------------+---------+--------+-------------+
| แหลมฉบัง                            | หมด     | -      | -           |
+------------------------------------+---------+--------+-------------+
| มาบตาพุต                            | 803     | -      | -           |
+------------------------------------+---------+--------+-------------+
| อมตะซิตี้                             | 1,501   | *51    | 3.33        |
|                                    |         |        |             |
|                                    |         | ข      |             |
|                                    |         | ้อมูลจาก |             |
|                                    |         | กนอ.   |             |
+------------------------------------+---------+--------+-------------+
| เอเชีย                              | 1,600   | -      | -           |
+------------------------------------+---------+--------+-------------+
| ภาคใต้จังหวัดสงขลา                    | 182     | *12    | 0.78        |
+------------------------------------+---------+--------+-------------+
| พิจิตร                               | 317     | *15    | 0.98        |
+------------------------------------+---------+--------+-------------+
| ขอนแก่น (ขนาดย่อม)                   | 20      | -      | -           |
+------------------------------------+---------+--------+-------------+
| รวมพื้นที่ขายในส่วนของนิคมอุตสาหกรรม      | 12,361  | 806    | 52.68 %     |
+------------------------------------+---------+--------+-------------+
| รวม พื้นที่ เขต/ส                      | 22,973  | 1,530  | 100.00 %    |
| วน/ชุมชนอุตสาหกรรม และ นิคมอุตสาหกรรม  |         |        |             |
+------------------------------------+---------+--------+-------------+

พื้นที่ ที่ขายได้บางแห่งที่มีเครื่องหมาย * หมายถึง พื้นที่ที่ขายได้ครึ่งปี 2545
เพราะยังไม่มีการแจ้งเพิ่มเติม ข้อมูลจากการนิคมแห่งประเทศไทย

สรุปจำนวนโครงการ และมูลค่าเงินลงทุนของโครงการที่ได้รับการส่งเสริมการลงทุนในปี 2543 -
2545

+---------------------------+------+------+------+------+------+------+
| หม                        | จ    |      |      | มูลค  |      |      |
| วดอุตสาหกรรมที่ขอรับการส่งเสริม | ำนวน |      |      | ่าเงิน |      |      |
|                           | โครง |      |      | ลงทุน |      |      |
|                           | การท |      |      |      |      |      |
|                           | ี่ขอรับ |      |      | (    |      |      |
|                           |      |      |      | หน่วย |      |      |
|                           | การส |      |      | :    |      |      |
|                           | ่งเสร |      |      | พ    |      |      |
|                           | ิมการ |      |      | ันล้าน |      |      |
|                           | ลงทุน |      |      | บาท) |      |      |
|                           | (    |      |      |      |      |      |
|                           | โครง |      |      |      |      |      |
|                           | การ) |      |      |      |      |      |
+---------------------------+------+------+------+------+------+------+
|                           | 2543 | 2544 | 2545 | 2543 | 2544 | 2545 |
+---------------------------+------+------+------+------+------+------+
| 1)                        | 113  | 116  | 173  | 30   | 17   | 52   |
| หมวดเกษ                   |      |      |      | .600 | .900 | .275 |
| ตรกรรมและผลิตผลจากการเกษตร |      |      |      |      |      |      |
+---------------------------+------+------+------+------+------+------+
| 2) หมวดเหมืองแร่ เซรามิกส์    | 12   | 22   | 11   | 7    | 3    | 3.40 |
| และโลหะขั้นมูลฐาน            |      |      |      | .400 | .300 |      |
+---------------------------+------+------+------+------+------+------+
| 3) หมวดอุตสาหกรรมเบา       | 144  | 90   | 78   | 30   | 14   | 19   |
|                           |      |      |      | .000 | .600 | .975 |
+---------------------------+------+------+------+------+------+------+
| 4) หมวดผลิตภัณฑ์โลหะ         | 148  | 175  | 178  | 17   | 22   | 37   |
| เครื่องจักร และอุปสงค์ ขนส่ง    |      |      |      | .000 | .800 | .825 |
+---------------------------+------+------+------+------+------+------+
| 5)                        | 185  | 175  | 161  | 63   | 64   | 3    |
| หมวดอุตสาหกรรมอิเล็กทรอนิกส์   |      |      |      | .100 | .300 | 3.15 |
| และเครื่องใช้ไฟฟ้า            |      |      |      |      |      |      |
+---------------------------+------+------+------+------+------+------+
| 6) หมวดเคมีภัณฑ์ กระดาษ      | 108  | 87   | 91   | 72   | 44   | 4    |
| และพลาสติก                 |      |      |      | .200 | .600 | 2.50 |
+---------------------------+------+------+------+------+------+------+
| 7) หมวดกิจการบริการ         | 74   | 101  | 105  | 70   | 15   | 4    |
| และสาธารณูปโภค             |      |      |      | .000 | .900 | 5.90 |
+---------------------------+------+------+------+------+------+------+
| รวม                       | 784  | 766  | 797  | 290  | 183  | 235  |
|                           |      |      |      | .300 | .400 | .025 |
+---------------------------+------+------+------+------+------+------+

ข้อมูลจากสำนักงานส่งเสริมการลงทุน

ภายหลังจากเหตุการณ์วินาศกรรมที่สหรัฐฯ เมื่อเดือน กันยายน 2544
สภาวะเศรษฐกิจโดยรวมได้หยุดชงักและ มีการชะลอการลงทุนไปช่วงระยะเวลาหนึ่ง
และเริ่มฟื้นตัวในช่วงหลังของไตรมาสที่ 4 ของปี 2544 และในปี 2545 สภาวะเศรษฐกิจของไทย
ยังคงอยู่ในสภาวะการฟื้นตัวอย่างต่อเนื่อง อัตราดอกเบี้ยเงินฝากยังทรงตัวอยู่ในระดับต่ำตลอดทั้งปี
ซึ่งเอื้อประโยชน์ต่อการลงทุน การที่อัตราดอกเบี้ยอยู่ในเกณฑ์ต่ำนี้
ทำให้สถาบันการเงินแข่งขันกันปล่อยสินเชื่อ ราคาซื้อขายอสังหาริมทรัพย์มีแนวโน้มปรับสูงขึ้นอย่างช้า
ๆ ตามการฟื้นตัวของเศรษฐกิจ และเป็นการปรับอย่างมีเสถียรภาพ
เสถียรภาพทางเศรษฐกิจอยู่ในเกณฑ์ดีตลอดปี 2545
อัตราเงินเฟ้อทั่วไปเฉลี่ยทรงตัวอยู่ในระดับต่ำตลอดทั้งปี
อัตราเงินเฟ้อที่ต่ำนี้ไม่ได้สะท้อนว่าเศรษฐกิจเริ่มอ่อนแรง
แต่เป็นเพราะประเทศไทยยังมีกำลังการผลิตส่วนเกินอยู่ แม้จะมีความต้องการสินค้าที่เพิ่มขึ้น
จึงยังไม่ส่งผลกระทบต่ออัตราเงินเฟ้อ จะเห็นได้จากตัวเลขในตารางการขออนุมัติส่งเสริมการลงทุน
จำนวนโครงการที่ขอรับการส่งเสริมการลงทุนในปี 2545 เพิ่มขึ้นจากปี 2544
คิดเป็นโครงการที่เพิ่มขึ้นร้อยละ 4.05 และจำนวนเงินลงทุนของโครงการในปี 2545 เพิ่มขึ้นจากปี
2544 คิดเป็นมูลค่าเงินลงทุนที่เพิ่มขึ้นร้อยละ 28.15 ซึ่งจะเห็นได้ว่า
มีการลงทุนเพิ่มในโครงการต่าง ๆ เพิ่มมากขึ้น ซึ่งถือได้ว่าสภาวะเศรษฐกิจมีการเติบโตขึ้น
ซึ่งยังคงเป็นปัจจัยบวกต่อการกระตุ้นการลงทุน
แนวโน้มการขายพื้นที่ของธุรกิจนี้มีการขยายตัวอย่างต่อเนื่องตลอดปี 2545
นักลงทุนยังคงให้ความสนใจที่จะกลับเข้ามาลงทุนในภูมิภาคนี้ ทำให้ธุรกิจด้านนี้ต่างเร่งปรับตัว
เพื่อดึงลูกค้าให้เข้ามาซื้อพื้นที่โครงการ
อย่างไรก็ตามอุตสาหกรรมนี้มีแนวโน้มที่จะขยายตัวต่อไปในระยะยาว
เพราะรัฐบาลได้มีมาตรการและนโยบายส่งเสริมการกระจายการลงทุนสู่ภูมิภาค
การให้สิ่งจูงใจต่างๆ กับโรงงานอุตสาหกรรมที่เข้าไปจัดตั้งในนิคม/เขต/สวน/ชุมชนอุตสาหกรรม
การควบคุมทางด้านสิ่งแวดล้อมอย่างเข้มงวด
ตลอดจนความได้เปรียบทางด้านปัจจัยการผลิตและแรงงานที่มีฝีมือของประเทศ

สภาพการแข่งขัน

จากนิคม/เขต/สวน/ชุมชนอุตสาหกรรม และเขตคลังสินค้าทัณฑ์บน
ที่ดำเนินการคล้ายนิคมอุตสาหกรรม ปัจจุบันมีทั้งสิ้น 80 แห่ง
แต่ละแห่งจะมีนโยบายการดำเนินการที่แตกต่างกันคือ นิคมฯ
บางแห่งเข้มงวดในการคัดเลือกประเภทอุตสาหกรรมที่จะจัดตั้งในนิคม/เขต/สวน/ชุมชนอุตสาหกรรม
บางแห่งมีการจัดตั้งโรงงานของกลุ่มเป็นหลัก
และปัจจุบันมีนิคมอุตสาหกรรมหลายแห่งที่ขายพื้นที่โครงการได้หมดแล้ว เช่น
นิคมอุตสาหกรรมบางกระดี่ และนิคมอุตสาหกรรมลาดกระบัง เป็นต้น
ปัจจัยสำคัญที่มีผลต่อการแข่งขันของผู้ประกอบการนิคม/เขต/สวน/ชุมชนอุตสาหกรรมได้แก่
การจัดหาทำเลที่ตั้งที่สะดวกต่อการคมนาคมขนส่ง การจัดระบบสาธารณูปโภค
การบริการหลังการขายที่มีประสิทธิภาพ
การตอบสนองความต้องการของอุตสาหกรรมที่เป็นลูกค้าเป้าหมาย
การมีทีมงานการตลาดที่มีประสบการณ์สูง การร่วมลงทุนกับต่างประเทศในการพัฒนาโครงการ
ซึ่งจะมีความได้เปรียบทางด้านการตลาดต่างประเทศ การแข่งขันในอุตสาหกรรมนี้ไม่ค่อยรุนแรง
เนื่องจากการเลือกลงทุนในนิคม/เขต/สวน/ชุมชนอุตสาหกรรมของลูกค้า
จะขึ้นอยู่กับว่าอุตสาหกรรมของลูกค้านั้นเป็นประเภทใด มีอุตสาหกรรมที่เกี่ยวเนื่องหรือสนับสนุน
อยู่ในนิคม/เขต/สวน/ชุมชนอุตสาหกรรมนั้นอยู่ก่อนหรือไม่
หรือบางครั้งลูกค้าก็จะเลือกลงทุนตามกลุ่มของประเทศตนเอง

ในปี 2545 สถานภาพการขายพื้นที่ในนิคม/เขต/สวน/ชุมชนอุตสาหกรรมทั่วประเทศ 80 แห่ง
ที่ยังคงมีการพัฒนาโครงการ และยังมีการขายพื้นที่โครงการอยู่เพียง 37 แห่งเท่านั้น
ส่วนที่เหลือจะมีการชะลอโครงการ หยุดการขาย หรือบางโครงการได้ขายพื้นที่โครงการหมดแล้ว
และไม่มีการพัฒนาพื้นที่ขายต่อ การที่สถานภาพการขายพื้นที่อยู่ในภาวะที่ทรงตัวนี้ทำให้
แต่ละโครงการต่างต้องปรับกลยุทธการขายเพื่อดึงนักลงทุนทั้งในและต่างชาติให้มาลงทุนในนิคม/เขต/สวน/ชุมชนอุตสาหกรรมของแต่ละแห่ง
จะเห็นได้จากยอดขายพื้นที่ ที่ขายได้รวมทั่วประเทศในปี 2545 และ ปี 2544 ขายได้ 1,530 ไร่
และ 2,226 ไร่ และจากพื้นที่เหลือขายรวมทั่วประเทศในปี 2545 และ 2544
มีพื้นที่เหลือขายเท่ากับ 22,973 และ 26,633 ตามลำดับ และเมื่อเทียบสัดส่วนยอดขายพื้นที่ :
พื้นที่เหลือขายทั่วประเทศ คิดเป็นร้อยละ 6.66 และ 8.36 จะเห็นได้ว่า ยอดขายในปี 2545
มียอดขายพื้นที่ได้รวมทั่วประเทศลดลงจากปี 2544 เนื่องจากสภาวะเศรษฐกิจ
และการชะลอการลงทุน ซึ่งจากข้อมูลของการนิคมฯ แจ้งว่ามีบางโครงการได้ชะลอ
และหยุดการขาย และหรือหยุดการพัฒนาโครงการ

ในส่วนของบริษัท สวนอุตสาหกรรมโรจนะ จำกัด (มหาชน) มีรายได้จากการขายที่ดินในปี 2545
จำนวน 489.31 ล้านบาท โดยมีรายได้จากการขายที่ดินเพิ่มขึ้นคิดเป็นร้อยละ 8.21
และมีรายได้จากการบริการหลังการขายได้แก่ การบริการสาธารณูปโภคต่าง ๆ ในปี 2545 จำนวน
226.79 ล้านบาท เพิ่มขึ้นจากปี 2544 คิดเป็นร้อยละ 22.41

มีส่วนแบ่งการตลาด จากสัดส่วนในการขายพื้นที่โครงการของบริษัทฯ
ต่อการขายพื้นที่โครงการทั่วประเทศในปี 2545 และ 2544 คิดเป็นร้อยละ 16.21 และ 11.77
ตามลำดับ ซึ่งเพิ่มขึ้นจากปี 2544 คิดเป็นร้อยละ 4.44 ดูรายละเอียดได้จากตารางที่สรุปไว้ข้างต้น
และจากรายงานปีก่อน ซึ่งเป็นข้อมูลจากสมาคมนิคมอุตสาหกรรมไทย จะเห็นได้ว่า
ภาพรวมของเศรษฐกิจมีการปรับตัวในทิศทางที่ดีขึ้น แม้จะยังคงเป็นการฟื้นตัวอย่างช้า ๆ
มีการขยายตัวของสินเชื่อเพิ่มขึ้น นอกจากนี้
การที่อัตราดอกเบี้ยภายในประเทศอยู่ในระดับต่ำอย่างต่อเนื่อง
เป็นการสนับสนุนการฟื้นตัวของเศรษฐกิจ นักลงทุนจากประเทศต่าง ๆ
เริ่มทยอยเข้ามาดูลู่ทางการลงทุนใหม่ในประเทศมากขึ้น
ภาพรวมของเศรษฐกิจของไทยต่อการเข้ามาลงทุนมีโครงการที่ขอรับการส่งเสริมการลงทุนเพิ่มขึ้น
จะเห็นได้จากจำนวนมูลค่าเงินลงทุนที่ขอรับการส่งเสริมการลงทุนจากสำนักงานส่งเสริมการลงทุนเพิ่มขึ้นจากปีก่อนถึง
51,625 ล้านบาท หมวดที่มีการลงทุนเพิ่ม ได้แก่หมวดเกษตรกรรมและผลิตผลจากการเกษตร,
หมวดอุตสาหกรรมเบา, หมวดผลิตภัณฑ์โลหะ เครื่องจักร และอุปสงค์ ขนส่ง
และหมวดกิจการบริการและสาธารณูปโภค เป็นต้น ตัวเลขจากตารางข้างต้น
ส่วนอุตสาหกรรมที่ขยายตัวสูงได้แก่ กลุ่มอิเล็กทรอนิกส์ ยานยนต์ เหล็ก และวัสดุก่อสร้าง
ภาคการส่งออก สินค้าส่งออกมีแนวโน้มการส่งออกดี ได้แก่ สินค้าอุตสาหกรรมที่ใช้เทคโนโลยีสูง
และสินค้าเกษตร แม้เศรษฐกิจของประเทศคู่ค้าสำคัญ เช่น สหรัฐอเมริกา ญี่ปุ่น หรือยุโรป
จะมีแนวโน้มการฟื้นตัวไม่มากนัก แต่ผลกระทบต่อการส่งออกของไทยมีไม่มากเหมือนในอดีต
เนื่องจาก มีการค้าขายกันเองในภูมิภาคเอเซียสูงขึ้น รวมทั้งมีการส่งออกไปยังตลาดใหม่ ๆ
ได้เพิ่มขึ้นด้วย

- ข้อได้เปรียบและเสียเปรียบของบริษัทที่มีต่อคู่แข่งขัน

ข้อได้เปรียบ

ก) บริษัทมีฝ่ายขายและการตลาดที่มีประสิทธิภาพ คือบริษัท สึมิกิน บูสซัน คอร์ปอเรชั่น จำกัด
(Sumikin Bussan Corporation)
แห่งประเทศญี่ปุ่นซึ่งเป็นบริษัทที่มีประสบการณ์และเครือข่ายที่กว้างขวาง
อีกทั้งยังเป็นบริษัทในเครือของบริษัท ซูมิโตโม จำกัด ซึ่งเป็น 1 ใน 10
บริษัทใหญ่ที่มีชื่อเสียงเป็นที่รู้จักในประเทศญี่ปุ่นช่วยเหลือด้านการขายและการตลาดต่างประเทศ

ข) กลุ่มผู้ถือหุ้นและผู้บริหารของบริษัทเป็นบุคคลที่มีชื่อเสียง
และอยู่ในวงการธุรกิจมานานทำให้ชุมชน/สวนอุตสาหกรรมโรจนะได้รับการยอมรับและความเชื่อถือจากลูกค้า

ค) บริษัทมีชุมชน/สวนอุตสาหกรรมอยู่ 2 แห่ง คือ ที่จังหวัดพระนครศรีอยุธยา และจังหวัดระยอง
ทำให้สามารถตอบสนองความต้องการของลูกค้าเป้าหมายได้มากขึ้น

ง) การบริการหลังการขายดำเนินงานโดยบริษัทเอง
ซึ่งสามารถอำนวยความสะดวกได้อย่างรวดเร็ว
โดยไม่ต้องผ่านขั้นตอนตามกฎระเบียบของทางราชการ และไม่มีภาระที่จะต้องจ่ายค่าใช้จ่ายให้กับ
กนอ.

จ) ชุมชน/สวนอุตสาหกรรมโรจนะมีคลังสินค้าขนาดใหญ่
ที่มีเจ้าหน้าที่ศุลกากรคอยบริการตรวจเช็คสินค้า
ซึ่งเป็นบริการที่บริษัทจัดไว้เพื่ออำนวยความสะดวกให้กับลูกค้าในชุมชน/สวนอุตสาหกรรม

ข้อเสียเปรียบ

ชุมชน/สวนอุตสาหกรรมของบริษัท
ดำเนินการโดยเอกชนอาจไม่ได้รับสิทธิบางประการจากการนิคมอุตสาหกรรมแห่งประเทศไทย
อย่างไรก็ตามบริษัทมีทีมงานขายที่มีชื่อเสียง มีเครือข่ายที่กว้างขวางในต่างประเทศ
และบริษัทยังเป็นผู้ให้บริการหลังการขายเอง ทำให้สามารถบริการได้รวดเร็วและมีประสิทธิภาพ

3.  การจัดหาผลิตภัณฑ์หรือบริการ

(1) การจัดให้ได้มาซึ่งผลิตภัณฑ์เพื่อจำหน่าย

ชุมชน/สวนอุตสาหกรรมโรจนะ
ประกอบธุรกิจพัฒนาอสังหาริมทรัพย์ประเภทโครงการชุมชน/สวนอุตสาหกรรม
โดยพัฒนาที่ดินพร้อมระบบสาธารณูปโภค ต่าง ๆ เช่น ระบบไฟฟ้า ระบบประปา ระบบบำบัดน้ำเสีย
ระบบกำจัดขยะ เป็นต้น ซึ่งเป็นบริการหลังการขาย
การจัดให้ได้มาซึ่งที่ดินเพื่อขายนั้นขึ้นอยู่กับความต้องการ
และปริมาณที่คาดว่าจะขายได้ในแต่ละช่วงเวลา
บริษัทมีนโยบายในการถือครองที่ดินในแต่ละช่วงเวลาเป็นจำนวนไม่มากนัก
โดยจะจัดหาซื้อที่ดินเพื่อรองรับโครงการขายในแต่ละช่วง ตามแผนงานการขายและการลงทุน
เพื่อลดภาระดอกเบี้ยอันอาจจะเกิดขึ้นจากการสะสมที่ดินจำนวนมาก ๆ ซึ่งยังไม่มีโครงการรองรับ
อันอาจจะทำให้บริษัทแบกรับดอกเบี้ยจากเงินลงทุนดังกล่าว
ซึ่งเกิดจากโครงการที่ยังไม่สามารถขายได้ พร้อมทั้งการดำเนินการพัฒนาระบบสาธารณูปโภคต่าง ๆ
ควบคู่ไปกับการขยายโครงการแต่ละโครงการ

  (ข) กระบวนการผลิต หรือการกำจัดวัตถุดิบเหลือใช้มีผลกระทบต่อสิ่งแวดล้อม

  - ขั้นตอนและเทคโนโลยีการผลิต

การพัฒนาโครงการชุมชน/สวนอุตสาหกรรม บริษัทจะต้องจัดเตรียมที่ดินจำนวน ไม่ต่ำกว่า 500 ไร่
โดยมีหลักเกณฑ์ ในการพิจารณาซื้อที่ดินได้แก่ ทำเลที่ตั้ง แหล่งน้ำ ระบบสาธารณูปโภค
นโยบายและข้อกำหนดต่าง ๆ ของภาครัฐบาล ทำการออกแบบและวางผังโครงการ
ศึกษาผลกระทบต่อสิ่งแวดล้อม แล้วจึงก่อสร้างและพัฒนาโครงการ ในระยะที่ผ่านมาบริษัท
ได้ว่าจ้างบริษัทผู้รับเหมาจากประเทศญี่ปุ่นและประเทศไทย
ซึ่งมีความเชี่ยวชาญในการออกแบบและก่อสร้างโครงการชุมชน/สวนอุตสาหกรรม
โดยบริษัทรายใหญ่ที่มาทำการรับเหมาก่อสร้างประกอบด้วย บริษัท ซูมิโตโม คอนสตรัคชั่น จำกัด
ก่อสร้างและออกแบบที่จังหวัดระยองระยะที่ 2 มูลค่าประมาณ 226 ล้านบาท บริษัท ซาโต้ โคเกียว
กรุงเทพ จำกัด พัฒนาที่ดินที่จังหวัดระยองระยะที่ 1 มูลค่าประมาณ 138 ล้านบาท
การก่อสร้างแล้วเสร็จในปี 2542 และบริษัท เคพีวาย โฮลดิ้ง จำกัด
อยู่ระหว่างดำเนินการพัฒนาที่ดินบางส่วนที่จังหวัดพระนครศรีอยุธยามูลค่าประมาณ 110 ล้านบาท
กำหนดแล้วเสร็จภายในปี 2546 ผู้รับเหมาทุกรายจะเป็นผู้จัดหาอุปกรณ์การก่อสร้างเอง เป็นต้น

- ผลกระทบต่อสิ่งแวดล้อม

จากการดำเนินธุรกิจด้านการพัฒนาโครงการชุมชน/สวนอุตสาหกรรมมานานกว่า 15 ปี
บริษัทให้ความสำคัญต่อการรักษาสภาพสิ่งแวดล้อมของโครงการ
โดยจัดให้มีระบบบำบัดน้ำเสียและระบบสาธารณูปโภคอื่น ๆ ที่ได้มาตรฐานสากล
นอกจากนี้ยังมีนโยบายคัดเลือกกลุ่มลูกค้าที่จะจัดตั้งโรงงานในชุมชนอุตสาหกรรม
โดยต้องเป็นโรงงานที่ไม่ก่อให้เกิดมลพิษ และมลภาวะต่อสิ่งแวดล้อม
โดยมีเจ้าหน้าที่จากกรมโรงงานอุตสาหกรรมเข้ามาตรวจสอบบริษัท
และโรงงานที่อยู่ภายในชุมชน/สวนอุตสาหกรรมประมาณปีละ 2 - 3 ครั้ง

ในส่วนของชุมชน/สวนอุตสาหกรรมโรจนะซึ่งมีชุมชน/สวนอุตสาหกรรมอยู่ที่จังหวัดพระนครศรี อยุธยา
และจังหวัดระยอง ดังนั้นหน่วยงานที่รับผิดชอบโดยตรงในการตรวจสอบคือ กรมโรงงานอุตสาหกรรม
โดยจัดส่งเจ้าหน้าที่จาก อบต. ดูแลและตรวจสอบสิ่งแวดล้อม มลภาวะ และมลพิษ
โดยเจ้าหน้าที่จะเข้ามาตรวจสอบตั้งแต่ขั้นตอนการขออนุญาตก่อสร้าง, ขออนุญาตเปิดโรงงาน
และขออนุญาตประกอบการโรงงาน โดยจะตรวจสอบเป็นรายปี สำหรับทุก ๆ
โรงงานที่เปิดดำเนินการ และยังมีหน่วยงานเพิ่มเติมที่จะจัดหน่วยเคลื่อนที่เข้ามาตรวจสอบ
คือหน่วยงานจากกระทรวงวิทยาศาสตร์และสิ่งแวดล้อม
ชุมชน/สวนอุตสาหกรรมของบริษัทจึงไม่มีปัญหาเรื่องสิ่งแวดล้อมกับทางราชการ

2.  งานที่ยังไม่ได้ส่งมอบ

ณ วันที่ 31 ธันวาคม 2545 บริษัท
มีภาระผูกพันที่จะต้องส่งมอบพื้นที่โครงการให้กับลูกค้าที่ชำระเงินเรียบร้อยแล้ว
แต่ยังไม่ดำเนินการโอน รวม 15 บริษัท เนื่องจากยังชำระเงินไม่ครบ และในจำนวนนี้ มี 3 บริษัท
ที่ชำระเงินแล้วแต่ยังไม่ได้โอน